ΓΡΑΠΤΗ ΕΡΩΤΗΣΗ P-2248/00

υποβολή: Robert Sturdy (PPE-DE) προς την Επιτροπή

(29 Ιουνίου 2000)

Θέμα: Επιστροφές κατά την εξαγωγή για προϊόντα που δεν αναγράφονται στο παράρτημα 1

Θα μπορούσε άραγε η Επιτροπή να εξηγήσει λεπτομερώς τους λόγους για τους οποίους θεώρησε σκόπιμο να διακόψει, από τις 8 Μαΐου 2000 την έκδοση πιστοποιητικών επιστροφών για τα προϊόντα που δεν αναφέρονται στο παράρτημα 1, μέσω του κανονισμού αριθ. 1066/2000(1);

Με ποια νομική βάση η Επιτροπή διέκοψε την έκδοση των εν λόγω πιστοποιητικών αν ληφθείπόψη ότι ο κανονισμός αριθ. 1702/1999(2) αναφέρεται (στην παράγραφο 3α του νέου άρθρου 6β που περιγράφεται στα πλαίσια του άρθρου 1, σημείο 5 του εν λόγω κανονισμού) στο άρθρο 9, παρ. 2, της συμφωνίας ΓΣΔΕ για τη Γεωργία;

Θα μπορούσε άραγε η Επιτροπή να αναφέρει το ανώτατο διαθέσιμο ποσό για τις επιστροφές κατά την εξαγωγή που αφορούν τη συμφωνία ΓΣΔΕ για το τρέχον οικονομικό έτος, λαμβάνονταςπόψη το γεγονός ότι μέχρι στιγμής εξακολουθεί να ισχύει το δικαίωμα της μεταφοράς από προηγούμενα οικονομικά έτη;

Θα μπορούσε μήπως η Επιτροπή να διευκρινίσει ποια μέτρα έχει θεσπίσει προκειμένου να αξιολογήσει και να λάβει επαρκώςπόψη τον αντίκτυπο που αυτή η διακοπή της έκδοσης πιστοποιητικών επιστροφών, 5 σχεδόν μήνες πριν από τη λήξη του τρέχοντος οικονομικού έτους, θα έχει για τη βιομηχανία μεταποιημένων τροφών με προστιθέμενη αξία;

Από τη χρονική στιγμή που επελέγη για την εν λόγω διακοπή τεκμαίρεται ότι οι εξαγωγές των προϊόντων τα οποία απολαύουν επιστροφών έχουν αυξηθεί κατά περίπου 30 % σε σχέση με το έτος 1998-1999. Διαθέτει μήπως η Επιτροπή άλλα αδιάσειστα στατιστικά στοιχεία που να στηρίζουν μια τέτοιαπόθεση;

Ποιες είναι οι προτάσεις της Επιτροπής προκειμένου να καταστεί στα προσεχή οικονομικά έτη δικαιότερη, πιο προβλεπτή και περισσότερο διαφανής η προσέγγισή της όσον αφορά το πρόβλημα της έκδοσης πιστοποιητικών για τις επιστροφές κατά την εξαγωγή;

(1) ΕΕ L 119 της 20.5.2000, σελ. 9.

(2) ΕΕ L 201 της 31.7.1999, σελ. 30.

Απάντηση του κ. Liikanen εξ ονόματος της Επιτροπής

(27 Ιουλίου 2000)

Το αξιότιμο μέλος αναφέρεται στην αναστολή, από τις 8 Μαΐου 2000, της έκδοσης πιστοποιητικών επιστροφής για τα μεταποιημένα γεωργικά προϊόντα που δενπάγονται στο παράρτημα 1 της συνθήκης (κανονισμός (ΕΚ) αριθ. 1066/2000).

Ο περιορισμός ΓΣΔΕ της Ένωσης για το δημοσιονομικό έτος 1999-2000 ανέρχεται σε 475 εκατ. ευρώ, στα οποία προστίθενται και τα ποσά που δεν χρησιμοποιήθηκαν κατά τα προηγούμενα έτη. Ενημερωτικά, η δημοσιονομική αρχή καθόρισε τον προϋπολογισμό 1999-2000 των επιστροφών για τα εμπορεύματα που δενπάγονται στο παράρτημα 1, σε 551 εκατ. ευρώ.

Καταρχάς, πρέπει ναπενθυμίσουμε ότι το καθεστώς των πιστοποιητικών άρχισε να ισχύει από 1ης Φεβρουαρίου. Ως εκ τούτου, το τρέχον δημοσιονομικό έτος θεωρείται μεταβατικό, δεδομένου ότι στα εκδοθέντα πιστοποιητικά πρέπει να προστεθούν οι επιστροφές που χορηγήθηκαν πριν από την εν λόγω ημερομηνία. Ας σημειωθεί ότι τα εκδοθέντα πιστοποιητικά επιστροφής αντιστοιχούν σε ποσό συνολικού ύψους άνω των 310 εκατ. ευρώ, καλύπτοντας διάστημα τριών μηνών από την 1η Φεβρουαρίου 2000. Λόγω του αυξημένου όγκου των εξαγωγών (το ύψος των καταβληθεισών έως την 1 Μαΐου 2000 επιστροφών ανερχόταν σε 229 εκατ. ευρώ) και της σημαντικής αξίας των πιστοποιητικών που ζητήθηκαν κατά την πρώτη εβδομάδα του Μαΐου, η Επιτροπή θεώρησε ότι έπρεπε να διαχειρισθεί το σύστημα έκδοσης πιστοποιητικών με προσοχή, δεδομένου ότι θα μπορούσε να διακυβευθεί η τήρηση των διεθνώνποχρεώσεων της Ένωσης.

Η απόφαση της Επιτροπής ελήφθη δυνάμει της παραγράφου 8 του άρθρου 6Β του κανονισμού (ΕΚ) αριθ. 1222/94, στην οποία αναφέρεται ότι Κατά το μέτρο που η Επιτροπή εκτιμά ότι διακυβεύεται η τήρηση των διεθνώνποχρεώσεων της Ευρωπαϊκής Ένωσης, μπορεί να εφαρμόσει ένα συντελεστή μείωσης των αιτημάτων για πιστοποιητικά που ευρίσκονταιπό εξέταση, λαμβάνονταςπόψη ιδίως τον αναφερόμενο τρόποπολογισμού στις παραγράφους 3 και 4. Μπορεί επίσης να αναστείλει την έκδοση των πιστοποιητικών.

Η Επιτροπή έχει λάβειπόψη της τον αντίκτυπο της αναστολής στον τομέα της μεταποίησης προϊόντων. Εξακολουθεί να εξετάζει την κατάσταση των αγορών και τις πληρωμές που πραγματοποιούνται από τα κράτη μέλη, ενώ δεν θα παραλείψει να λάβει τα αναγκαία μέτρα, περιλαμβανομένης ενδεχομένως της επανέναρξης έκδοσης πιστοποιητικών.